wickkiey/tamil-wikipedia-chunked huggingface dataset:
# இந்தியாவின் இடைக்கால அரசு

இந்தியாவின் **இடைக்கால அரசு** (*Interim Government of India*) **இந்தியாவின்** **தற்காலிக அரசாங்கம்** *(Provisional Government of India*) என்றும் அழைக்கப்படும், இது செப்டம்பர் 2, 1946 அன்று உருவாக்கப்பட்டது. புதிதாக தேர்ந்தெடுக்கப்பட்ட இந்திய அரசியலமைப்பு சட்டமன்றத்தில் இருந்து , பிரித்தானிய இந்தியாவை சுதந்திரத்திற்கு மாற்ற உதவும் பணியைச் செய்தது. இது 1947 ஆகத்து 15 வரை, இந்தியாவின் சுதந்திரம் (மற்றும் பிரிவினை) மற்றும் பாக்கித்தான் உருவாக்கம் வரை இருந்தது.
# இந்தியாவின் இடைக்கால அரசு

## உருவாக்கம்

இரண்டாம் உலகப் போர் முடிந்த பிறகு, பிரித்தானிய அதிகாரிகள் வெள்ளையனே வெளியேறு இயக்கத்தில் பங்கேற்ற அனைத்து அரசியல் கைதிகளையும் விடுவித்தனர். நீண்ட காலமாக சுய ஆட்சிக்காக போராடிய இந்திய தேசிய காங்கிரசு , முஸ்லிம் லீக் போலவே, ஒரு அரசியலமைப்பு சட்டமன்றத்திற்கான தேர்தல்களில் பங்கேற்க ஒப்புக்கொண்டது. கிளமென்ட் அட்லீயின் புதிதாக தேர்ந்தெடுக்கப்பட்ட அரசாங்கம் ஒரு சுதந்திர இந்தியாவை வழிநடத்தும் ஒரு அரசாங்கத்தை உருவாக்குவதற்கான திட்டங்களை உருவாக்க 1946 ஆம் ஆண்டு இந்தியாவிற்கான தூதுக்குழுவை அனுப்பியது.  
ஒவ்வொரு மாகாண சட்டமன்றங்களிலிருந்தும் உறுப்பினர்கள் தேர்ந்தெடுக்கப்பட்டதால், அரசியலமைப்பு சட்டமன்றத்திற்கான தேர்தல்கள் நேரடி தேர்தல்கள் அல்ல. இந்த நிகழ்வில், இந்திய தேசிய காங்கிரசு பெரும்பான்மையான இடங்களை வென்றது. கிட்டத்தட்ட 69 சதவிகிதம், பெரும்பான்மை இந்து வாக்காளர்கள் உள்ள பகுதிகளில் கிட்டத்தட்ட எல்லா இடங்களையும் உள்ளடக்கியது. பிரித்தானிய இந்தியாவின் பதினொரு மாகாணங்களில் எட்டு மாநிலங்களில் காங்கிரசு தெளிவான பெரும்பான்மையைக் கொண்டிருந்தது. முஸ்லிம் வாக்காளர்களுக்கு ஒதுக்கப்பட்ட இடங்களில் முஸ்லிம் லீக் வெற்றி பெற்றது.
# இந்தியாவின் இடைக்கால அரசு

## ஆளுநரின் நிர்வாகக் குழு

வைஸ்ராய் நிர்வாக கவுன்சில் இடைக்கால அரசாங்கத்தின் நிர்வாகக் கிளையாக மாறியது. முதலில் இந்தியத் தலைமை ஆளுநரின் தலைமையிலான, இது அமைச்சர்களின் குழுவாக மாற்றப்பட்டது, ஒரு பிரதமரின் அதிகாரங்கள் குழுவின் துணைத் தலைவருக்கு வழங்கப்பட்டது. இது காங்கிரசு தலைவர் ஜவகர்லால் நேரு வகித்த பதவியாகும். சுதந்திரத்துக்குப் பிறகு, ஆகத்து மாதத்தில் அனைத்து உறுப்பினர்களும் இந்தியர்களாக இருந்தனர். இந்தியத் தலைமை ஆளுநர், மவுண்ட்பேட்டன் பிரபு ஒரு சடங்கு பதவியை மட்டுமே வகித்தார். இந்தியத் தளபதியாக இருந்த சர் கிளாட் ஆசின்லெக் சுதந்திரத்திற்குப் பிறகு மாற்றப்பட்டு சர் ராப் லாக்ஹார்ட் நியமிக்கப்பட்டார்.  
மூத்த காங்கிரசு தலைவர் வல்லபாய் படேல் குழுவின் இரண்டாவது சக்திவாய்ந்த பதவியை வகித்தார். உள்துறை, தகவல் மற்றும் ஒளிபரப்பு துறைக்கு தலைமை தாங்கினார். சீக்கியத் தலைவர் பல்தேவ் சிங் பாதுகாப்புத் துறைக்கு பொறுப்பாக இருந்தார். மேலும்,கல்வி மற்றும் கலைத் துறையின் அமைச்சராக சக்கரவர்த்தி ராஜகோபாலாச்சாரி நியமிக்கப்பட்டார். சட்டத் துறையை வழிநடத்த லீக் ஒரு பட்டியல் சாதி இந்து அரசியல்வாதியான ஜோகேந்திரநாத் மண்டலை பரிந்துரைத்தது. இதற்கிடையில், இடைக்கால அரசாங்கம் வரையப்பட்ட அரசியலமைப்பு சபை, சுதந்திர இந்தியாவுக்கான அரசியலமைப்பை உருவாக்கும் பணியைத் தொடங்கியது.
# ஒரு புளியமரத்தின் கதை

**ஒரு புளியமரத்தின் கதை** சுந்தர ராமசாமியின் முதல் நாவல். அவரது குறிப்பிடத்தக்க புதினங்களுள் ஒன்றாகக் கருதப்படுகிறது. 1966ம் ஆண்டு முதலில் வெளியான இப்புதினம் பல முறை மறுபதிப்பு செய்யப்பட்டுள்ளது. மலையாளம், இந்தி, எபிரேயம், ஆங்கிலம் போன்ற மொழிகளிலும் மொழிமாற்றம் செய்யப்பட்டுள்ளது. 1958ல் சரசுவதி இலக்கிய இதழுக்காக இதனை சுந்தர ராமசாமி எழுதத் தொடங்கினார். ஆனால் நான்கைந்து இதழ்கள் வெளியான பின்னர் சரசுவதி இதழ் வெளியாவது நின்று போனதால், இப்புதினமும் நின்றது. மீண்டும் முழுப்புதினம் 1966ம் ஆண்டு நூலாக வெளியிடப்பட்டது. இது எபிரேய மொழியில் நேரடியாக,Sipuro shel Ets Hatamarhindi என்று Dr. Ronit Ricci என்பவரால், தமிழிலிருந்து மொழிபெயர்க்கப்பட்ட முதல் நூல் ஆகும். அதுபோலவே, அம்மொழிக்குச் சென்றுள்ள முதல் இந்திய நூலும் இதுவே ஆகும்.
# ஒரு புளியமரத்தின் கதை

## புதின மதிப்புரை

விடுதலைப் பெற்ற இந்தியாவிற்கு முன்னரும் பின்னரும் நகரும், ஒரு புளியமரத்தை கதையாகும். மிக யதார்த்தமான, பழைய எழுத்துநடை. அம்மரம் நீங்கும் பொழுது மனம் அழுதது. மனிதன், தனக்கும், தன்னைச் சுற்றியுள்ள உயிர்களுக்கும் துயரைக் கொடுக்கிறான். ஆனால், இயற்கையோ, *தம் இயல்பிலிருந்து வேறுபடுவது இல்லை*;வெவ்வேறு காலகட்டத்தில், பலரும் அம்மரத்தால் அடைந்த நன்மைகள் அழகுற விளக்கப்படுகின்றன.
# வே. பாக்கியநாதன்

**பாக்கியநாதன்.வே** (ஆகஸ்ட் 13,1946 - ஏப்ரல் 14, 2011) தமிழ்நாட்டின் சிறந்த பத்திரிகையாளர்களில் ஒருவர். தமிழ் ஓசை நாளிதழ் தொடங்கப்பட்டதிலிருந்து தாம் மறையும் வரை நாளிதழ் ஆசிரியராகப் பணியாற்றியவர்.
# வே. பாக்கியநாதன்

## வாழ்க்கைச் சுருக்கம்

பாக்கியநாதன் தூத்துக்குடி மாவட்டம் புதியம்புத்துரை அடுத்த ஜம்புலிங்கபுரத்தில் பிறந்தார். கணிதத்தில் பட்டப்படிப்பை முடித்த அவர், வேலூர் மாவட்டம் அரக்கோணத்தில் உள்ள பள்ளி ஒன்றில் கணித ஆசிரியராகப் பணியாற்றினார். பின்னர் 1973 ஆம் ஆண்டில் அலை ஓசை நாளிதழில் செய்தியாளராகப் பயணத்தைத் தொடங்கினார். 1975 ஆம் ஆண்டு முதல் மக்கள் குரல் நாளிதழில் செய்தியாளராகவும், மூத்த துணை ஆசிரியராகவும் பணியாற்றினார். 1995 ஆம் ஆண்டில் மாலைச்சுடர் நாளிதழ் தொடங்கப்பட்ட போது அதன் செய்தி ஆசிரியராகப் பொறுப்பேற்றார்.
# பொதுத்துறை பல்கலைக்கழகம்

**பொதுத்துறை பல்கலைக்கழகம் **(public university) ஓர் நாட்டின் (அல்லது அந்நாட்டின் உள்ளாட்சி அங்கமாக உள்ள மாநில அல்லது நகராட்சி அரசுகளால்) அரசால் பெரிதும் நிதியாதரவு நல்கப்படுகின்ற ஓர் பல்கலைக்கழகம் ஆகும். இது தனியார் பல்கலைக்கழகங்களுக்கு மாறானது. தேசிய பல்கலைக்கழகம் எனப்படுவது உலகின் சில பகுதிகளில் பொதுத்துறை பல்கலைக்கழகமாக கருதப்படுகிறது. உலகின் பல புகழ்பெற்ற கல்வி வளாகங்கள் பொதுத்துறை பல்கலைக்கழகங்களாக இருப்பதுடன் சிறந்த ஆராய்ச்சிகளுக்கு உய்விடமாக உள்ளன. உலகளவில் சிறப்புமிக்க சில பொதுத்துறை பல்கலைக்கழகங்கள்: இலண்டன் பல்கலைக்கழகக் கல்லூரி, சுவிசு கூட்டாட்சி தொழில்நுட்பக் கழகம், சூரிச், கலிஃபோர்னியா பல்கலைக்கழகம், பெர்க்லி, டொரொன்டோ பல்கலைக்கழகம்.
# பொதுத்துறை பல்கலைக்கழகம்

## இந்தியா

இந்தியாவில் பெரும்பாலான பல்கலைக்கழகங்களும் ஆய்வுக்கழகங்களும் பொதுத்துறையில் உள்ளன. பொறியியல் கல்லூரிகளும் பட்டப்படிப்பு கல்லூரிகளும் தனியார்த்துறையில் இருந்தாலும் அவை பெரும்பாலும் பொதுத்துறை பல்கலைக்கழகங்களுக்கு இணைக்கப்பட்டுள்ளன. சில தனியார்த்துறை கல்லூரிகள் மத்திய அல்லது மாநில அரசின் மான்யத்தைப் பெற்றுக்கொண்டு செயல்படுகின்றன. இத்தகைய கல்விக்கூடங்களில் மாணவர்களின் சேர்க்கையும் கட்டணமும் அரசால் கட்டுப்படுத்தப்படுகிறது.
# சில்வெஸ்டர் அலான்டின்

**சில்வெஸ்டர் அலான்டின்** (*SILVASTRIE ALANTIN*, பிறப்பு: நவம்பர் 15, 1972), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணிசார்பில் யாழ்ப்பாண மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.
# சில்வெஸ்டர் அலான்டின்

## வாழ்க்கைக் குறிப்பு

121, பார்க் வீதி, கொழும்பு 05 இல் வசிக்கும் இவர், ரோமன் கத்தோலிக்க மதத்தைச் சேர்ந்தவர்.  
- சில்வெஸ்டர் அலான்டின்
# கிரிம் சகோதரர்கள்

ஜேக்கப் கிரிம் (ஜனவரி 4, 1785 – செப்டம்பர் 20, 1863) மற்றும் வில்லெம் கிரிம்(பெப்ரவரி 24, 1786 – டிசம்பர் 16, 1859) என்னும் இரு ஜெர்மானிய பண்பாட்டு ஆராய்ச்சியாளர்கள் மற்றும் மொழியியலாளர்கள் **கிரிம் சகோதரர்கள்** (*Brothers Grimm*, இடாய்ச்சு: *Die Brüder Grimm* / *Die Gebrüder Grimm*) என்று அழைக்கப்படுகின்றனர். பழைய நாட்டுப்புற கதைகளையும், தேவதைக் கதைகளையும் சேகரித்து “கிரிம்மின் தேவதைக் கதைகள்” என்ற பெயரில் வெளியிட்டனர். அவை பெரும் புகழ்பெற்றன. தேவதைக் கதைகளுக்காகவே இவர்கள் இன்று பெரிதும் அறியப்படுகின்றனர்.  
இக்கதைகளின் முதல் தொகுப்பு 1812 ல் குழந்தைகள் மற்றும் வீட்டுக் கதைகள் என்ற பெயரில் வெளியானது. 200 கதைகள் கொண்டிருந்த இத்தொகுப்பிலிருந்த கதைகளில் வன்முறையும் சோகமும் மண்டியிருந்தன. பின்னாளில் இவை குழந்தைகளுக்கான மகிழ்ச்சிகரமான கதைகளாக மாற்றப்பட்டுவிட்டன. சிண்ட்ரெல்லா, தூங்கும் அழகி, ரபுனசெல், சுனோ வைட், தவளை இளவரசன், ஹான்சல் அண்ட் கிரேட்டல் ஆகியவை இன்றளவும் உலங்கெங்கும் புகழ் பெற்று விளங்குகின்றன.  
ஜேக்கப் கிரிம் கதைகளைத் தவிர வேறு துறைகளிலும் சாதனைகளைப் புரிந்துள்ளார். மொழியறிவியல் துறையில் புலமை பெற்ற இவர் காலப்போக்கில் சொற்களில் ஓசைகள் எவ்வாறு மாறுகின்றன என்பது குறித்து ஆய்வு செய்துள்ளார். இவரது கண்டுபிடிப்புகள் கிரிம்மின் விதி என்று அழைக்கப்படுகின்றன. தொழில்முறையில் ஒரு வழக்கறிஞரான அவர், ஜெர்மானிய சட்டச் சொற்களின் மூலத்தை ஆராய்ந்து 1828ல் ஒரு ஆய்வு நூலை வெளியிட்டார். தன் சகோதரருடன் சேர்ந்து ஒரு பெரும் இடாய்ச்சு அகரமுதலியை உருவாக்க முயன்றார். A முதல் D வரையான எழுத்துகளின் சொற்கள் முடிவடைந்த நிலையில், ஜேக்கப்பின் மரணத்தால் இப்பணி தடைபட்டது. கிரிம் சகோதரர்கள் இடாய்ச்சு மொழியறிவியலின் முன்னோடிகளாகக் கருதப்படுகின்றனர்.
# முகம்மது அஸ்லம்

**முகம்மது அஸ்லம் ** (*M. S. M. Aslam*, பிறப்பு: மே 19 1955), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சியின் சார்பில் தெரிவு செய்யப்பட்ட தேசிய பட்டியல் உறுப்பினர்.
# முகம்மது அஸ்லம்

## வாழ்க்கைக் குறிப்பு

பேருவளை 37, ஜெம் வீதி, தர்காடவுனில் வசிக்கும் இவர் இசுலாம் மதத்தைச் சேர்ந்தவர். இவர் ஒரு வணிகர்.  
- முகம்மது அஸ்லம்
# செர்லக் ஓம்சு

**செர்லக் ஓம்சு** (ஷெர்லக் ஹோம்ஸ், *Sherlock Holmes*) என்பது இசுக்காட்லாந்திய மருத்துவர் மற்றும் எழுத்தாளர் ஆர்தர் கொனன் டாயிலால் உருவாக்கப்பட்ட ஒரு துப்பறிவாளர் கதாபாத்திரம். இலண்டன் நகரில் வாழ்ந்த ஓம்சு ஒரு தனியார் துப்பறிவாளர். தனது கூர்மையான தருக்க காரணமாய்தல், வேடமணியும் திறமை, தடயவியல் திறன் ஆகியவற்றைக் கொண்டு சிக்கலான குற்றங்களைப் புலனாய்வதில் வல்லவர்.  
1887-ம் ஆண்டு வெளியான *எ ஸ்டடி இன் ஸ்கார்லெட்* புதினத்தில் முதலில் தோன்றிய ஓம்சு, மொத்தம் நான்கு புதினங்கள் மற்றும் 56 சிறுகதைகளில் தோன்றியுள்ளார். *எ ஸ்டடி இன் ஸ்கார்லெட்* , பீடன்ஸ் கிருத்துமசு ஆன்னுவல் என்ற இதழிலும் ஓம்சின் அடுத்த புதினமான *தி சைன் ஆஃப் ஃபோர்*, லிப்பின்காட்ஸ் மன்த்லி மேகசின் இதழில் 1891லும் வெளியாகின. 1891ல் சுட்ராண்ட் இதழில் ஓம்சு சிறுகதைகள் தொடராக வெளிவரத் தொடங்கியபின் ஓம்சு பாத்திரம் மக்களிடையே பெரும் புகழ்பெற்றது. 1927 வரை ஓம்சு தோன்றிய சிறுகதைகளும் புதினங்களும் தொடர்களாக வெளிவந்தன. அவை 1880–1914 காலகட்டத்தில் நடந்த நிகழ்வுகளைச் சித்தரித்தன.  
நான்கு சிறுகதைகளைத் தவிர பிற படைப்புகள் அனைத்தும் ஓம்சின் நண்பரும் அவரது வாழ்க்கை வரலாற்றாளருமான டாக்டர் ஜான். எச். வாட்சனது பார்வையிலிருந்து சொல்லப்பட்டுள்ளன. விதிவிலக்கான நான்கில் இரண்டு ஓம்சின் பார்வையிலிருந்தும் இரண்டு ஓம்சு வாட்சனுக்கு பழைய நிகழ்வுகளை நினைவு கூர்வது போலவும் சொல்லப்பட்டுள்ளன. மேலும் இரு புதினங்களில் சில பகுதிகள் வெளிப் பார்வையிலிருந்தும் சொல்லப்பட்டுள்ளன.  
ஓம்சு கதைகள் துப்பறிவுப் புனைவுப் பாணியில் பெரும் தாக்கத்தை ஏற்படுத்தியுள்ளன. பல துப்பறிவாளர் பாத்திரங்களில் ஓம்சின் தாக்கம் காணக் கிடைக்கிறது. பல முறை மறுபதிப்பு கண்ட இக்கதைகள் வெளியாகி ஒரு நூற்றாண்டுக்கு மேலாகியும் வாசகர்களிடம் அதிக வரவேற்பைப் பெற்றுள்ளன. கோனன் டோயில் எழுதிய நூல்களைத் தவிர பல எழுத்தாளர்களும் ஓம்சு கதைகளை எழுதியுள்ளனர். ஓம்சின் கதைகளைக் களமாகக் கொண்டு பல நாடகங்கள், தொலைக்காட்சி நிகழ்ச்சிகள், திரைப்படங்கள் உருவாக்கப்பட்டுள்ளன. இலக்கியத்தில் மட்டுமல்லாது தடயவியல், குற்றவியல் துறைகளிலும் ஓம்சு கதைகள் பெரும் தாக்கத்தை ஏற்படுத்தியுள்ளன. ஒம்சின் ரசிகர்களின் எண்ணிக்கை பல தலைமுறைகளைக் கடந்தும் குறையாது உள்ளது. பல மொழிகளில் மொழிபெயர்ப்புகள், ரசிகர் சங்கங்கள், அருங்காட்சியகங்கள் என இன்றளவும் ஓம்சின் புகழ் உலகெங்கும் பரவியுள்ளது.
# செர்லக் ஓம்சு

## தூண்டுகாரணம்

டாயில் எடின்பர்க் வேந்திய மருத்துவமனையில் மருத்துவர் ஜோசப் பெல் என்பவரின் கீழ் எழுத்தராக வேலை பார்த்தார். பெல், சிறு சிறு விசயங்களை கவனிப்பதன் மூலம் நடந்தவற்றைக் கணிப்பதில் வல்லவர். மருத்துவர் பெல்லை அடிப்படையாகக் கொண்டே ஓம்சை உருவாக்கியதாக டாயில் கூறியுள்ளார். எடின்பர்க்கின் வேந்திய அறுவை சிகிச்சைக் கல்லூரியில் மருத்துவத் தடயவியல் மற்றும் பொது சுகாதார விரிவுரையாளராகப் பணியாற்றிய சர் என்றி லிட்டில்ஜான் என்பவரும் ஓம்சு பாத்திரத்துக்கு அடிப்படையென கருதப்படுகிறார். லிட்டில்ஜான் காவல்துறை மருத்துவராகவும் எடின்பர்க் சுகதாரத்துறை அதிகாரியாகவும் பணியாற்றியது, டாயில் மருத்துவப் புலனாய்வு மற்றும் குற்றவியல் களங்களை ஒன்றிணைத்து ஓம்சினைப் படைப்பதற்கு தூண்டுகோலாக அமைந்தது.
# செர்லக் ஓம்சு

## வாழ்க்கைக் குறிப்பு

### கதைகளுக்கு முன்னால்

கதை நடக்கும் காலத்திற்கு முந்தைய ஓம்சின் வாழ்க்கை பற்றி டாயில் வெளிப்படையாக எதுவும் குறிப்பிடவில்லை. ஆனால் கதைகளில் ஆங்காங்கே சிதறிக் கிடக்கும் துணுக்குகளைக் கொண்டு மருத்துவர் வாட்சனை சந்திக்கும் முன்னர் ஓம்சின் வாழ்வில் நடந்தவற்றை ஓரளவு கணிக்க முடிகிறது. 1914ம் ஆண்டு நடைபெறும் *ஹிஸ் லாஸ்ட் போ* என்ற சிறுகதையில் ஓம்சுக்கு வயது 60 என குறிப்பிடப்பட்டுள்ளதன் மூலம் அவரது பிறப்பாண்டு 1854 என்பதை அறியலாம். அவர் பிறந்த நாள் ஜனவரி 6ம் தேதி என பரவலாக ஏற்றுக்கொள்ளப்படுகிறது. எனினும் அவரது பிறப்பாண்டு குறித்து வேறொரு கருத்தும் நிலவுகிறது. எழுத்தாளர் லாரி ஆர். கிங், *அட்வென்ச்சர் ஆஃப் குளோரியா ஸ்காட்* சிறுகதை மற்றும் *எ ஸ்டடி இன் ஸ்கார்லட்* புதினம் ஆகிய இரு படைப்புகளில் குறிப்பிடப்பட்டுள்ள விசயங்களில் இருந்து ஓம்சின் பிறப்பாண்டு 1861 என கணித்துள்ளார்.  
ஓம்சு கேம்பிரிச் பல்கலைக்கழகத்தில் படித்திருக்கலாம் என்ற கருத்தும் நிலவுகிறது. தனது துப்பறிவாளர் வாழ்வில் சக கல்லூரி மாணவர்களே தனக்கு முதல் வாடிக்கையாளர்களாக இருந்ததாக ஓம்சு குறிப்பிடுகிறார். தனது வகுப்பு நண்பர் ஒருவரது தந்தையைச் சந்தித்ததே தான் துப்பறிவாளராக மாறக் காரணமாக இருந்தது எனவும் ஓம்சு கூறுகிறார். பல்கலைக்கழகப் படிப்பு முடிந்து ஆறு ஆண்டுகளுக்கு ஓம்சு ஆலோசனை வழங்கும் துப்பறிவாளராகப் பணியாற்றினார். பின் நிதி நெருக்கடி காரணமாக அறை வாடகையைப் பகிர்ந்து கொள்ள மருத்துவர் வாட்சனை தனது அறை நண்பராக ஏற்றுக் கொண்டார். வாட்சன் ஓம்சை சந்திப்பதிலிருந்து கதைக்காலம் ஆரம்பமாகிறது.  
1881ம் ஆண்டு முதல் ஓம்சு லண்டனில் 221 பி, பேக்கர் தெரு என்ற முகவரியில் வசித்து வந்தார். 17 படிகளைத் தாண்டி இவ்வீட்டினை அடைய வேண்டும். தெருவின் ஒரு முனையில் இவ்வீடு இருந்ததாக டாயிலின் பழைய கையெழுத்துப் படி ஒன்றில் குறிப்பிடப்பட்டுள்ளது. வாட்சன் ஓம்சோடு இணையும் வரை, ஓம்சு தனித்தே துப்பறிந்து வந்தார். அவ்வப்போது தனது துணைக்கு “பேக்கர் தெரு பொடியன்கள்” (*Baker Street Irregulars*) என்றழைக்கப்பட்ட சிறுவர் குழு ஒன்றை அவர் பயன்படுத்திக் கொள்வார். லண்டன் நகரின் அடித்தள சமூகத்தைச் சேர்ந்த அச்சிறுவர்கள் தகவல்களை சேகரித்து ஓம்சுக்கு துப்பு சொல்வார்கள். *சைன் ஆஃப் ஃபோர்*, *எ ஸ்டடி இன் ஸ்கார்லட்*, *அட்வென்ச்சர் ஆஃப் தி குரூக்கட் மேன்* ஆகிய மூன்று கதைகளில் இப்பொடியன்கள் தோன்றியுள்ளனர்.  
ஓம்சின் குடும்பத்தைப் பற்றி குறைவான தகவல்களே அறியப்படுகின்றன. கதைகளில் அவரது பெற்றோர் பற்றி எதுவும் சொல்லப்படவில்லை. அவர்கள் ஊர்ப்புறத்தில் நாட்டாமைகளாக இருந்தனர் என்று ஓம்சு ஓரிடத்தில் சொல்லியுள்ளார். மேலும் பிரெஞ்சு ஓவியர் வெர்னே தனக்கு தாத்தா முறை வேண்டுமென்றும் சொல்லியுள்ளார். ஓம்சின் அண்ணன் மைக்கராஃப்ட் அவரை விட ஏழு வயது மூத்தவர். அவர் ஓர் அரசுப்பணியாளர். மூன்று கதைகளில் தோன்றும் அவர் மற்றுமொரு கதையிலும் குறிப்பிடப்படுகிறார். ஓம்சைக் காட்டிலும் அதிக துப்பறியும் திறமை கொண்ட அவர் அனைத்து கொள்கை விசயங்களையும் நினைவு கொள்ளும் ஒரு மனித நினைவு வங்கியாகப் பணியாற்றி வந்தார். ஓம்சைக் காட்டிலும் உய்த்துணர்வுத் திறமை அதிகமாக இருந்தாலும், ஓம்சிடம் உள்ள வேகமும் துடிப்பும் அவரிடம் கிடையாது. அவர் தனது ஓய்வு நேரத்தை, பிறருடன் ஒட்டிப் பழகாதவர்களுக்கான சங்கம் என்று வர்ணிக்கப்பட்ட ”டயோஜீன்சு சங்க”த்தில் கழிப்பது வழக்கம்.
# செர்லக் ஓம்சு

## வாழ்க்கைக் குறிப்பு

### மருத்துவர் வாட்சனுடன்

ஓம்சு துப்பறிவாளராக இருந்த காலத்தில் பெரும்பகுதியினைத் தனது நண்பர் மருத்துவர் வாட்சனுடன் கழித்துள்ளார். 1887 இல் வாடசனுக்குத் திருமணமாகும் வரையும், அவரது மனைவியின் மரணத்துக்குப் பின்னும் இருவரும் அறை நண்பர்களாக இருந்தனர். அவர்களது அறைகளை, அவர்கள் குடியிருந்த வீட்டின் உரிமையாளர் திருமதி. அட்சன் பராமரித்து வந்தார். ஓம்சு கதைகளில் வாட்சனின் பணி இருமுகப்பட்டது. ஒன்று ஓம்சு துப்பறியும் போது அவரது வலக்கரமாக செயல்படுவது; நோட்டம் பார்த்தல், எதிரிகளைத் திசைதிருப்புதல், செய்தி கொண்டு செல்லுதல் ஆகிய முறைகளில் அவர் ஓம்சுக்கு உதவுவார். இரண்டாவது பணி, ஓம்சின் சாகசங்களைப் பதிவு செய்வது. ஓம்சு கதைகள் பெரும்பாலும் வாட்சனின் விவரிப்பாகவே அமைந்துள்ளன. ஆனால் வாட்சனின் விவரிக்கும் பாணி ஓம்சுக்குப் பிடிக்காது. துல்லியமாகவும் அறிவியல் பூர்வமாகவும் குற்றங்களை அணுகாமல், வெகுஜன பாணியில் படிப்பவரது பரபரப்பைத் தூண்டும் விதத்தில் வாட்சன் எழுதுவதாக ஓம்சு குறை சொல்வதுண்டு. ஓம்சு உணர்வுகளுக்கு இடம் தராமல் வாழ்க்கையை அறிவுப்பூர்வமாக அணுகுபவராக இருந்தாலும், வாட்சனின் மீது அவருக்குத் தனிப்பிரியம் உண்டு. *தி அட்வென்ச்சர் ஆஃப் தி திரீ கர்ரிடெப்சு* சிறுகதையில் வில்லனால் வாட்சன் சுடப்பட்டபோது ஓம்சு பதற்றப்பட்டது வாட்சன் மீது அவருக்கிருந்த நட்புணர்வை வெளிக்காட்டியது. ஓம்சு துப்பறிவாளராகப் பணியாற்றிய 23 வருடங்களில் 17 வருடங்கள் வாட்சன் அவருக்குத் துணையாக இருந்தார்.
# செர்லக் ஓம்சு

## வாழ்க்கைக் குறிப்பு

### ஓய்வு காலம்

*ஹிஸ் லாஸ்ட் போ* சிறுகதையில் ஓம்சு 1903-04ம் ஆண்டு துப்பறிவுத் தொழிலிருந்து ஓய்வு பெற்று சஸ்செக்சு டவுன்சில் ஒரு தேனீ வளர்க்கும் தோட்டத்துக்கு சென்றுவிட்டதாகச் சொல்லபட்டுள்ளது. ஓய்வு நேரத்தை தேனீ வளர்ப்பில் செலவிடும் ஓம்சு அத்தொழில் குறித்து ஆய்வு நூலொன்றையும் எழுதியுள்ளார். முதலாம் உலகப் போரில் அரசுக்கு உதவுவதற்காக மீண்டுமொரு முறை துப்பறியும் தொழிலில் அவர் ஈடுபடுவதாக அச்சிறுகதை அமைந்துள்ளது. இதைத் தவிர ஓம்சு தனது ஓய்வுக் காலத்தில் துப்பறியும் தொழிலில் ஈடுபட்டது ஒரே ஒரு முறை தான் (*தி அட்வென்ச்சர் ஆஃப் தி லயன்சு மேன்*).
# செர்லக் ஓம்சு

## பழக்கவழக்கங்களும் பண்புகளும்

வாட்சன் தந்துள்ள குறிப்புகளில் ஓம்சின் வாழ்க்கை முறையினை “பொகேமியன்” (*Bohemian*) என்று வர்ணிக்கிறார். இச்சொல்லுக்கு மரபுகளை மதிக்காதவர் / மீறுபவர் என்று பொருள். ஓம்சுக்கு சமகால வழமைகளைப் பற்றியும் பண்பாட்டினைப் பற்றியும் துளி கூட அக்கறை கிடையாது. *தி மஸ்கிரேவ் ரிச்சுவல்* சிறுகதையில் வாட்சன் ஓம்சை பின்வருமாறு வர்ணிக்கிறார்.  
ஆனால் இவ்வளவு குழப்பங்களுக்கிடையிலும் ஓம்சின் அறை ஒரு தகவல் களஞ்சியமாகவே இருந்தது. தொடர் நெடுகப் பல முறை ஓம்சு தனது ஆவணக்குவியலுக்குள் துழாவி, தான் தேடிக் கொண்டிருந்த ஆவணத்தை எடுத்துள்ளார்.  
ஓம்சின் உணவுப் பழக்கங்களும் புதிரானவை. தீவிர அறிவு சார் நடவடிக்கைகளில் ஈடுபடும் போது, தன்னைத் தானே பட்டினி போட்டுக் கொள்ளும் வழக்கம் அவருக்கு உண்டு. தீவிரமாக யோசிக்கும் தருணங்களில் இப்படி உணவில்லாமல் இருப்பது அவரது வழக்கம். ஓம்சு சுருட்டு, புகையிலை, சிகரெட் போன்றவற்றைப் புகைப்பதை வாட்சன் ஒரு குறையாகச் சொல்வதில்லை. மேலும் தன்னை நாடி வந்தவர்களுக்கு உதவுவதற்காக ஓம்சு அவ்வப்போது சட்டத்தை மீறுவதையும் வாட்சன் கண்டிப்பதில்லை. அறத்தின் அடிப்படையில் அவற்றை நியாயப்படுத்துகிறார். ஆனால் வாட்சனின் பொறுமைக்கும் எல்லையொன்று உண்டு. ஓம்சு அதிக அளவில் புகையிலையினைப் பயன்படுத்தி அறையில் புகை மூட்டம் மண்டினாலோ, தன் துப்பறியும் தொழிலில் அப்பாவிகளை ஏமாற்றினாலோ வாட்சன் அவரைக் கண்டிப்பதுண்டு. அரசுக்கு பல முறை உதவி செய்யும் ஓம்சு ஒரு நாட்டுப் பற்றாளனாக சித்தரிக்கப்படுகிறார். அரசுக்காக ஒற்று முறியடிப்பு நடவடிக்கைகளிலும் அவர் ஈடுபட்டதுண்டு. அவர் எப்போதும் புகழை விரும்புவதில்லை. பல முறை தான் முடிச்சவிழ்த்த குற்றங்களை காவல் துறையினர் கண்டுபிடித்ததாக அறிவிக்கச் சொல்லி விடுவார். அக்குற்றங்களில் ஓம்சின் ஈடுபாடு வெளியில் தெரிந்த பின்னரே அவை பற்றிய வாட்சனின் குறிப்புகள் பதிப்புக்குச் செல்லும். ஆனால் ஓம்சுக்குத் தன்னடக்கம் கிடையாது. ஓம்சு ஒரு தனிமை விரும்பி; எளிதில் யாருடனும் நட்பு கொள்ளமாட்டார். அவர் கல்லூரியில் கழித்த ஆண்டுகளில் அவருக்கு ஒரே ஒரு புது நண்பர் தான் கிடைத்தார்.  
ஓம்சு பாத்திரத்தின் உளவியலும் மனநிலையும் ஆண்டாண்டுகளாக ஆராயப்பட்டுள்ளன. ஓம்சுக்கு என்ன விதமான மனநோய் இருக்கலாம் என்பது சூடாக விவாதிக்கப்பட்டுள்ளது. வாசகர்களும், உளவியல் ஆராய்ச்சியாளர்களும் அவருக்கு வெறி ஏக்க உளநோய் (*manic depression*) அல்லது ஆஸ்பெர்கர் நோய்க்கூட்டறிகுறி போன்றவற்றுள் ஏதேனும் ஒன்று இருக்கலாம் என ஊகித்துள்ளனர்.
# செர்லக் ஓம்சு

## பழக்கவழக்கங்களும் பண்புகளும்

### போதைப் பழக்கமும் நிதி நிலையும்

ஓம்சு அவ்வப்போது போதைப் பொருட்களைப் பயன்படுத்துவதுண்டு. கோகோயின் பயன்படுத்தினால் மூளையின் சிந்தனைத்திறன் தூண்டப்படும் என்று நம்பியதால், அதனை ஊசி மூலம் உட்கொள்ளும் பழக்கம் கொண்டிருந்தார். எப்போதாவது மார்ஃபின் உட்கொள்ளுவதுமுண்டு. இப்பொருட்கள் அனைத்தும் 19ம் நூற்றாண்டு இங்கிலாந்தில் சட்டப்படி தடைசெய்யப்பட்டவை அல்ல. வாட்சனும் ஓம்சும் தொடர் புகையிலை பயன்பாட்டாளர்கள். சுருட்டு, சிகரெட், புகையிலைக் குழாய் ஆகியவற்றைப் பயன்படுத்தி புகையிலை உட்கொள்ளுபவர்கள். ஆனால் ஓம்சின் கோக்கைன் பழக்கம் வாட்சனுக்குப் பிடிக்காது. தன் நண்பரிடம் உள்ள ஒரே கெட்ட பழக்கம் கோக்கெய்ன் தான் என்று அவர் குறிப்பிடுகிறார். அதனால் ஓம்சின் அறிவு குன்றிவிடுமோ என்றும் அஞ்சுகிறார். பிற்காலக் கதைகளில் ஓம்சைப் போதைக் பழக்கத்திலிருந்து மீட்டு விட்டதாகவும் வாட்சன் தெரிவிக்கிறார். எனினும் அப்பழக்கம் முழுமையாக ஒழிக்கப்படவில்லை, ஓம்சினுள் உறங்கிக் கொண்டிருக்கிறது என்று குறிப்பிடுகிறார்.  
ஓம்சு தனது சேவைகளுக்காக வழக்கமாக எவ்வளவு ஊதியம் வாங்குவார் என்று கதைகளில் குறிப்பிடப்படவில்லை. கதைத்தொடரின் ஆரம்பத்தில், வாட்சனை அறை நண்பனாக சேர்த்துக் கொள்ளுவது வாடகையைப் பகிர்ந்து கொள்வதற்காக என்று குறிப்பிடப்படுகிறது. இதன் மூலம் ஆரம்பத்தில் அவர் வருமானம் குறைவாக இருந்தது எனக் கொள்ளலாம். ஆனால் காலப்போக்கில் அவரது தொழிலில் நல்ல வருமானம் கிட்டலாயிற்று. *தி அட்வென்ச்சர் ஆஃப் தி டையிங் டிடெக்டிவ்* கதையில், ஓம்சு வாடகை கொடுக்கும் காசுக்கு அந்த வீட்டை விலைக்கே வாங்கி விடலாம் என்று வாட்சன் தெரிவிப்பதன் மூலம் அவர் வருமானம் அதிகரித்துள்ளது தெரிய வருகிறது. *எ சுகேண்டல் இன் பொஃகேமியா* கதையில் மிக அதிக பட்சமான தொகையான ஆயிரம் பவுண்டுகளை ஊதியமாகக் கேட்டுப் பெறுகிறார். *தி பிராப்ளம் ஆஃப் தி தார் பிரிட்ஜ்* கதையில், “நான் என் சம்பளத்தை மாற்றுவதில்லை. சம்பளமே வேண்டாம் என்று சொன்னாலொழிய ஒரே தொகை தான் வாங்குகிறேன்” என்று குறிப்பிடுகிறார். ஆனால் பணக்கார வாடிக்கையாளர்கள் அவருக்கு வழக்கத்தை விட பல மடங்கு அதிகம் ஊதியம் வழங்கியதும் நிகழ்ந்துள்ளது. ஐரோப்பிய அரசுகள், அரச குடும்பத்தினருக்காகத் தான் புரிந்த சேவைகளுக்குக் கிட்டிய வெகுமதியைக் கொண்டு தான் எளிதாக ஓய்வு பெற்றுக் கொள்ளலாம் என்றும் குறிப்பிடுகிறார் ஓம்சு.
# செர்லக் ஓம்சு

## பழக்கவழக்கங்களும் பண்புகளும்

### பெண்களும் ஓம்சும்

பெண்கள் ஓம்சை கவருவதில்லை. இது குறித்து டாயில் “ஓம்சு பாபேஜின் கணினி போன்றவர்; அவர் காதல் கொள்வதெல்லாம் சாத்தியமில்லை” என்று கூறியுள்ளார். பெண்களின் அழகையும் துடிப்பையும் அவர் ரசித்தாலும் அவருக்கு பெண்களென்றால் ஒருவித வெறுப்புண்டு என்று கூறுகிறார் வாட்சன். பெண்களைப் பற்றி தன் எண்ணங்களை வாடசனிடம் கூறும் போது.. “அவர்களின் மனங்கள் புதிரானவை, புதைகுழி போன்றவை, அவற்றை நம்பி நான் எப்படி உறவுகளை வளர்த்துக் கொள்ள முடியும்” என்றும் ”பெண்களில் எவரையும் நம்ப முடியாது, அவர்களில் சிறந்தவர்கள் கூட நம்பிக்கைக்கு பாத்திரமானவர்கள் அல்லர்” என்றும் கூறியுள்ளார். இதன் மூலம் பெண்கள் பற்றிய ஓம்சின் மனநிலை தெரிய வருகிறது. ஆனால் தனக்கு வாடிக்கையாளர்களாக வரும் பெண்களை ஓம்சு மதிப்புடன் நடத்தி அவர்களுக்கு உதவுகிறார். தன் வீட்டு உரிமையாளர் திருமதி அட்சனிடம் கனிவாக இருக்கிறார். *எ ஸ்காண்டல் இன் பொகேமியா* கதையில் ஐரீன் ஆட்லர் என்ற பெண் ஓம்சினை தன் மதியூகத்தால் வென்று அவரது பெருமதிப்பைப் பெறுகிறார். தன்னை வியப்பில் ஆழ்த்திய ஒரு சில பெண்களுள் ஐரீனும் ஒருத்தி என ஓம்சு குறிப்பிட்டுள்ளார்.
# செர்லக் ஓம்சு

## துப்பறியும் முறைகள்

### ஓம்சின் உய்த்துணர்தல்

குற்றங்களைக் கண்டுபிடிக்க ஓம்சு பெரும்பாலும் உய்த்துணர்தல் முறையைக் கடைபிடிக்கிறார்.  
என்று தன் துப்பறியும் முறையைப் பற்றி ஓம்சு குறிப்பிடுகிறார். நிகழ்வுகளையும் சூழ்நிலையையும் கூர்ந்து ஆழமாக கவனிக்கும் ஒம்சு தன் பரந்த அறிவினைப் பயன்படுத்தி அவற்றிலிருந்து தடயங்களை அறிகிறார். பின் தருக்கவியலைப் பயன்படுத்தி அவற்றிலிருந்து உண்மையைக் கண்டறிகிறார். அறிவியல், புவியியல், சமூகவியல் குற்றவியல் துறைகளில் அவரது அறிவு இதற்கு துணை போகிறது. சுருட்டுகளின் கரியிலிருந்து அவற்றின் வகையைக் கண்டுபிடித்தல், காலணிகளில் ஒட்டியிருக்கும் சேற்றிலிருந்து அவற்றை அணிந்தவர் இலண்டனின் எந்த இடத்தில் இருந்து வந்துள்ளார் என்பதை கண்டுபிடித்தல் போன்றவை அவரது பரந்த அறிவிற்கு சில சான்றுகள். ஒருவரது உடைகள், தொப்பி, ஊன்றுகோல், புகையிலைக் குழாய் போன்றவற்றைக் கொண்டே அவர் எந்த ஊரைச் சேர்ந்தவர், அவரது சமூக பின்புலம் என்ன, அவரது தொழில் என்ன என்பவற்றை ஓம்சால் ஊகிக்க இயலும்.  
தன் முறையைப் பற்றி அவர் அடிக்கடி வாட்சனிடம் பின்வருமாறு சொல்வதுண்டு  
ஆனால் ஓம்சு எல்லாம் வல்லவராக டாயிலால் சித்தரிக்கப்படவில்லை. ஓம்சின் உய்த்துணர்தல் தோற்கும் கதைகளும் உள்ளன. இப்படி ஓம்சு துப்பறிந்து கணித்தது பொய்த்துப் போகும் *தி அட்வென்ச்சர் ஆஃப் தி யெல்லோ பேஸ்* என்ற கதையின் இறுதியில், தான் அனைத்துமறிந்தவன் அல்ல என்பதை ஓம்சு தன்னடக்கத்துடன் ஒப்புக் கொள்கிறார். தனக்கு தன் திறமைகளின் மீது அதீத நம்பிக்கை ஏற்படும் போதெல்லாம் அந்த சம்பவத்தைத் தனக்கு நினைவு படுத்தும்படி வாட்சனைக் கேட்டுக் கொள்கிறார்.
# செர்லக் ஓம்சு

## துப்பறியும் முறைகள்

### மாறுவேடங்கள், ஆயுதங்கள் மற்றும் தற்காப்புக் கலைகள்

ஓம்சு ஒரு மாறுவேட வல்லுனர்; நடிப்பிலும் திறமைசாலி. தன் நடிப்பாற்றலாலும், ஒப்பனைத் திறனாலும் நெருங்கிய நண்பர்கள் கூட அடையாளம் காண முடியாதவாறு தன் தோற்றத்தை மாற்ற வல்லவர். இத்திறனை தனது துப்பறியும் தொழிலில் பல முறை பயன்படுத்தியுள்ளார். ஒரு முறை தான் மரணப் படுக்கையில் இருப்பது போல நடித்து வாட்சனையும் கதையின் வில்லனையும் ஏமாற்றியுள்ளார்.  
ஓம்சுக்கு தற்காப்புக் கலைகளிலும் நல்ல பயிற்சி உண்டு. வெறுங்கை குத்துச்சண்டையில் விழைஞராக சில காலம் அவர் பங்கேற்றதுண்டு. ஜப்பானிய மல்யுத்தக் கலையான பரித்சுவில் தான் பயிற்சி பெற்றுள்ளதாகவும் அவர் குறிப்பிட்டுள்ளார். பல கதைகளில் வில்லன்களுடனும் குற்றவாளிகளுடனும் சண்டையிட்டு அவர்களை வீழ்த்தியுள்ளார். அவரது மிகப்பெரும் எதிரியான பேராசிரியர் மோரியார்ட்டியுடன் சுவிட்சர்லாந்தின் ரெய்க்கென்பாக் அருவியின் மேல் சண்டையிட்டு மொரியார்ட்டியை வீழ்த்தினார். மேலும் அவர் தனது கைத்தடியை சிலம்பமாகவும் பயன்படுத்தத் தெரிந்தவர். வாட்சண்டையிலும் அவர் திறமைசாலி என்று வாட்சன் குறிப்பிட்டுள்ளார். ஓம்சின் துப்பறியும் வாழ்க்கை ஆபத்து நிறைந்தது. அவரது எதிரிகள் பல முறை அவரைக் கொலை செய்ய முயன்றுள்ளனர்.
# செர்லக் ஓம்சு

## துப்பறியும் முறைகள்

### அறிவும் திறனும்

ஓம்சு கதைத்தொடரின் முதல் புதினமான *எ ஸ்டடி இன் ஸ்கார்லெட்* இல் அவரைப் பற்றிய பல குறிப்புகள் தரப்பட்டுள்ளன. 1881 ஆம் ஆண்டின் துவக்கத்தில், அவர் தனிப்பட்ட முறையில் வேதியியல் பயில்பவராகக் காட்டப்படுகிறார். இதைத் தவிர தனது துப்பறியும் திறனை வளர்த்துக் கொள்வதற்காக மேலும் பல துறைகளில் ஆய்வு செய்து வருகிறார். தனது தொழிலுக்கு நேரடியாகப் பயன்படாத எந்த விசயத்தையும் தான் கண்டு கொள்வதில்லை என வாட்சனிடம் கூறுகிறார். பூமி சூரியனைச் சுற்றுகிறது என்று வாட்சன் அவரிடம் சொல்லும் போது, அது தனக்குப் புதிய விசயமென்றும், தொழிலுக்கு சம்பந்தமில்லாத ஒன்றாகையால் அதனை உடனடியாக மறக்க முயலப்போவதாகவும் சொல்லுகிறார். தனது மூளையில் தரவுகளை சேமிக்க ஒரு குறிப்பிட்ட கொள்ளளவு மட்டுமே இருப்பதாகவும், தனக்கு பயனற்ற விசயங்களை அங்கே சேர்த்து வைப்பது தன் திறனுக்கு ஊறு விளைவிக்கும் என்று கருதுகிறார். இக்கதையில் வாட்சன் அவரது அறிவைப் பற்றி எழுதிய சிறு குறிப்பு பின்வருமாறு:  
::# இலக்கிய அறிவு - பூச்சியம்
::# மெய்யியல் அறிவு - பூச்சியம்
::# வானியல் அறிவு - பூச்சியம்
::# அரசியல் அறிவு - மிகக் குறைவு
::# தாவரவியல் அறிவு - நச்சுப்பூண்டு, அபின் போன்ற நச்சுப் பொருட்கள் பற்றி நல்ல அறிவுள்ளது ஆனால் நடைமுறை தோட்டக்கலைப் பற்றி ஒன்றும் தெரியாது
::# நிலவியல் அறிவு - நல்ல நடைமுறை அறிவு; பலவகை மண்களை ஒரே பார்வையில் அடையாளம் காண்கிறார்; லண்டனைச் சுற்றி நடந்து விட்டு வந்து தனது காற்சட்டையில் ஒட்டியுள்ள பல சேற்றுக் கறைகளைக் காட்டி நகரின் எப்பகுதியைச் சேர்ந்தவை எனக் கண்டுபிடித்துச் சொல்லுகிறார்.
::# வேதியியல் அறிவு - அளப்பரியது
::# உடற் கூற்றியல் அறிவு - கச்சிதமானது; ஆனால் முறைப்படி இல்லை
::# பரபரப்பு இலக்கிய அறிவு - பரந்தது; இந்த நூற்றாண்டில் நடந்துள்ள கொடிய குற்றங்கள் பற்றிய விவரங்கள் அனைத்தும் அத்துபடி
::# வயலின் நன்றாக வாசிக்கிறார்
::# கம்புச்சண்டை, குத்துச்சண்டை மற்றும் வாட்சண்டை வல்லுனர்
::# பிரித்தானிய சட்டத்தைப் பற்றி நல்ல அனுபவ அறிவு உள்ளது.  
ஆனால் பிற்காலக் கதைகளில் இந்தப் பட்டியலில் குறிப்பிடப்பட்டவைக்கு முரணான தகவல்கள் உள்ளன. பிற கதைகளில் ஓம்சின் அரசியல், இலக்கிய மற்றும் மொழித்திறன் வெளியாகின்றன. தேவையற்றதைப் படிப்பதில்லை என்ற கூற்றுக்கு முரணாக ஓம்சே ”அனைத்து வகை அறிவும் ஒரு துப்பறிவாளனுக்கு ஏதேனும் ஒரு விதத்தில் பயன்படக்கூடியவையே” என்று சொல்லுகிறார். கண்டதையும் படித்து சின்னச் சின்ன விசயங்களையும் நினைவில் வைத்திருப்பதாகவும் சொல்லுகிறார். மறைமொழியியல், கைரேகைகள், சுடுகலன் தடயவியல், உளவியல் என தனது பன்முக அறிவைக் கொண்டு குற்றவாளிகளைக் கண்டுபிடிக்கின்றார்.
# செர்லக் ஓம்சு

## தாக்கம்

### தடயவியல்

தற்காலத் தடயவியல் துறையின் வளர்ச்சிக்கு ஓம்சு கதைகள் பெரும் தூண்டுகோலாக இருந்துள்ளன. ஓம்சு பயன்படுத்தும் தடய முறைமைகள் பல பின்னாளில் தனி அறிவியல் துறைகளாக வளர்ச்சியடைந்துள்ளன. நுண் தடயவியல், கைரேகை ஆய்வு, துப்பாக்கி குண்டு எறியியல், கையெழுத்து ஆய்வு, குருதிப் படிவு ஆய்வு, நச்சியல் போன்றவை இவற்றுள் சில. குற்றம் நிகழ்விடத்தை பூதக்கண்ணாடி, நுண்ணோக்கிகள் கொண்டு கூர்மையாக ஆயும் ஓம்சின் முறைமை இன்று உலக காவல் துறையினரால் பின்பற்றப்படுகிறது. குற்றம் நிகழ்ந்த இடத்தை பிறர் நடமாடி பாழாக்கி விட்டனர் என்று ஓம்சு தன் கதைகளில் அடிக்கடி புலம்புவதுண்டு. இதன் முக்கியத்துவம் பின்னாளில் காவல் துறையினருக்குப் புலனானதால், குற்றம் நிகழ்ந்த இடத்தில் பலர் நடமாடாதபடி காப்பது காவல்துறை வழமையானது. தடயவியல் மற்றும் பகுப்பாய்வு வேதியலை வெகுசன இலக்கியத்தில் பயன்படுத்தியமைக்காக 2002ம் ஆண்டு வேந்திய வேதியியல் கழகம் ஓம்சுக்கு மதிப்புறு ஆய்வுறுப்பினர் ஏற்பை வழங்கி சிறப்பித்தது. இதுவரை இந்த சிறப்பு வழங்கப்பட்ட ஒரே கற்பனைக் கதைமாந்தர் ஓம்சு மட்டுமே.
# செர்லக் ஓம்சு

## தாக்கம்

### துப்பறிவுப் புனைவு

துப்பறிவுப் புனைவு இலக்கியத்தில் ஓம்சின் தாக்கம் மிகப்பெரியது. துப்பறிவுப் புனைவின் முதல் துப்பறிவாளர் ஓம்சு கிடையாது. எட்கர் ஆலன் போவின் அகஸ்டே டூபின், எமீல் கபோரியோவின் மான்சியூர் லீகாக் போன்றவர்கள் ஓம்சை காலத்தால் முந்தைய துப்பறிவாளர் பாத்திரங்கள். இவர்களது தாக்கம் ஓம்சிடம் காணப்பட்டாலும், அவரே துப்பறிவாளர் பாத்திரத்துக்கு முன்னுதாரணமாக ஆகிவிட்டார். துப்பறியும் கதைகளில் தற்போது காணப்படும் பல வழமைகள் ஓம்சின் கதைகளில் இருந்தே தொடங்கின. (எ.கா.) துப்பறிவாளரின் விசுவாசமான ஆனால் அவரை விட அறிவு குறைவான நண்பன் பாத்திரத்துக்கு மருத்துவர் வாட்சன் தான் முன்னோடி. கானன் டாயிலின் வெற்றியைப் பின்பற்றி அகதா கிறிஸ்டி, டாரத்தி சாயெர்ஸ் போன்ற எழுத்தாளர்களும் பல வெற்றிகரமான துப்பறிவாளர் பாத்திரங்களை உருவாக்கினர்.
# செர்லக் ஓம்சு

## தாக்கம்

### ஆய்வுக் கட்டுரைகளில் ஓம்சு

ஓம்சின் அறிவு, அவரது துப்பறியும் முறைகள் பற்றி பல ஆய்வுக் கட்டுரைகள் இதுவரை வெளியாகியுள்ளன. ஜான் ராட்ஃபர்ட் என்ற ஆய்வாளர் 1999ல் வெளியிட்ட ஆய்வுக் கட்டுரையில் ஓம்சின் நுண்ணறிவு எண் 190 என மதிப்பிட்டுள்ளார். மேலும் சில கட்டுரைகள் தற்கால அறிவியல் வளர்ச்சியினைத் துணைகொண்டு, ஓம்சு பயன்படுத்திய முறைகளை ஆய்வு செய்கின்றன.
# செர்லக் ஓம்சு

## தாக்கம்

### ரசிகர் வட்டம்

நகரில் ஓம்சு சிலை]]
ஓம்சின் ரசிகர் வட்டம் மிகப்பெரியது. டாயில் எழுதிய 56 சிறுகதைகளும், 4 புதினங்களும் “திருமுறை”கள் (*canon*) என ரசிகர்களால் கருதப்பட்டு, கூர்மையான ஆய்வுக்கு உட்படுத்தப்பட்டுள்ளன. பிரிட்டனின் ரொனால்ட் நாக்சு, நியூ யார்க்கின் கிரிஸ்டோஃபர் மார்லே ஆகியோர் ஆரம்பகால ஓம்சு திருமுறை ஆய்வாளர்களுள் சிலர். இவர்களுள் மார்லே முதல் ஓம்சு திருமுறை ஆய்வு சங்கமான ”பேக்கர் ஸ்ட்ரீட் இர்ரெகுலர்ஸ்” என்ற அமைப்பை 1934 ஆம் ஆண்டு நிறுவியவர். கதைகள் வெளிவந்து கொண்டிருந்த போதே ஓம்சுக்கு பெறும் ரசிகர் குழாமொன்று இருந்தது. 1893 இல் ஓம்சு கதைகளை எழுதி சலித்துப் போன டாயில், ஓம்சு தனது பெரும் எதிரி பேராசிரியர் மொரியார்ட்டியுடன் சண்டையிட்டு சுவிட்சர்லாந்தின் ரெய்க்கன்பாக் அருவியில் விழுந்து மாண்டதாக எழுதி ஓம்சின் வாழ்வை முடித்து விட்டார். அடுத்த எட்டாண்டுகளுக்கு ஓம்சு கதைகள் வெளியாகவில்லை. இதனை ஏற்றுக் கொள்ளாத ஓம்சு ரசிகர்கள், டாயிலுக்கு விடாது கடிதங்கள் எழுதியும், செய்தித்தாள்கள்களில் வேண்டுகோள் விடுத்தும் ஓம்சை மீண்டும் உயிர்ப்பிக்கும் படி மன்றாடினர். இதனால் மீண்டும் 1901ல் ஓம்சு கதைகளை மீண்டும் எழுதத் தொடங்கினார். ஓம்சு அருவியில் விழுந்து இறக்கவில்லையென்றும், மாறாக தான் இறந்தது போலப் பிறரை நம்பச் செய்து மூன்றாண்டுகள் ஆசியாவில் சுற்றுப் பயணம் செய்தார் என்றும் விளக்கம் அளித்தார்.
# செர்லக் ஓம்சு

## தாக்கம்

### நினைவுச் சின்னங்கள்

டாயில் ஓம்சு கதைகள் எழுதுவதை நிறுத்திய பின்னரும் ஓம்சின் ரசிகர் எண்ணிக்கை குறையவில்லை. வாசகர் மத்தியில் ஓம்சு கதைகளுக்கு வரவேற்பு கூடிக்கொண்டே போனது. 1934ல் லண்டனில் ஓம்சு சங்கமும் நியூயார்க்கில் பேக்கர் ஸ்ட்ரீட் இர்ரெகுலர்ஸ் அமைப்பும் உருவாக்கப்பட்டு இன்று வரை செயல்பட்டு வருகின்றன. இவை தவிர பிற நாடுகளிலும் ஓம்சு ரசிகர் சங்க அமைப்புகள் தோன்றியுள்ளன. 1951ல் நடைபெற்ற பிரிட்டன் திருவிழாவில் ஓம்சின் வரவேற்பறை போன்று ஒரு காட்சியரங்கு உருவாக்கப்பட்டு ஓம்சு தொடர்பான பொருட்களும் ஆவணங்களும் காட்சிப் படுத்தப்பட்டன. திருவிழா முடிந்த பின்னர் பிற இடங்களுக்கு நகர்த்தப்பட்ட இந்த காட்சியகம் இன்றுவரை பொது மக்கள் பார்வைக்காக திறந்துள்ளது. 1990ம் ஆண்டு லண்டன் நகரின் பேக்கர் தெருவில் ஒம்சு அருங்காட்சியகம் ஒன்று திறக்கப்பட்டது. போர்ட்ஸ்மவுத் நகர அருங்காட்சியகத்திலும் டாயிலின் பல ஆவணங்கள் காட்சிப்படுத்தப்பட்டுள்ளன. இவை தவிர ஓம்சுக்கு உலகின் பல நகரங்களில் சிலைகள் நிறுவப்பட்டுள்ளன.
# செர்லக் ஓம்சு

## இலக்கியத் தடம்

### ஊக இலக்கியங்கள்

டாயில் எழுதிய “திருமுறை”கள் தவிர வேறு பல எழுத்தாளர்களும் ஓம்சு கதைகளை எழுதியுள்ளனர். டாயிலும் தனது பிற படைப்புகள் சிலவற்றில் பெயர் குறிப்பிடாமலும் அங்கதமாகவும் ஓம்சு-வாட்சன் கதைகளைப் பகடி செய்துள்ளார். ஆங்கிலத்தில் மட்டுமல்லாது பிரெஞ்சு, இடாய்ச்சு போன்ற மொழிகளிலும் ஓம்சு கதைகள் விரைவில் தோன்றத் தொடங்கின. ஓம்சு கதைகளின் பல கூறுகள் இப்படி பிற எழுத்தாளர்கள் ஓம்சைக் கொண்டு சொந்தமாகக் கதை எழுதுவதற்குச் சாதகமாக அமைந்தன. குறிப்பாக தான் இறந்து விட்டதாக பிறரை நம்பவைத்து மூன்றாண்டுகள் இங்கிலாந்தை விட்டு வெளியேறி ஓம்சு ஆசியாவில் பயணம் செய்ததாக டாயில் கூறிய விளக்கம், பிற எழுத்தாளர்களால் நன்கு பயன்படுத்திக் கொள்ளப்பட்டது. ஓம்சின் வாழ்க்கைக் காலக்கோட்டில் ”பெரும் இடைவெளி” (*the great hiatus*) என்றறியப்படும் இம்மூன்று ஆண்டுகளில் (1891–1894) அவர் என்ன செய்து கொண்டிருந்தார் என்பது குறித்து பல படைப்புகள் வெளியாகியுள்ளன. இது தவிர, ஓம்சின் இளமைக் காலம், முதுமைக் காலம், ஓம்சு கதைகளின் பிற பாத்திரங்கள் (ஐரீன் ஆட்லர், மைக்கிராஃப்ட் ஓம்சு, மருத்துவர் வாட்சன் போன்றோர்), ஆகியவற்றைக் களமாகக் கொண்டும் பல படைப்புகள் வெளியாகியுள்ளன.
# செர்லக் ஓம்சு

## இலக்கியத் தடம்

### நாடகங்கள் திரைப்படங்கள் மற்றும் தொலைக்காட்சித் தொடர்கள்

ஓம்சு கதைகளின் அடிப்படையில் இதுவரை நூற்றுக்கணக்கான நாடகங்கள், திரைப்படங்கள் மற்றும் தொலைக்காட்சித் தொடர்கள் வெளியாகியுள்ளன. ஓம்சு இன்றுவரை மக்களிடையே புகழ் பெற்றிருக்க இதுவும் ஒரு காரணம். ஓம்சு தான் உலகில் மிக அதிகமான முறை நடிகர்களால் சித்தரிக்கப்பட்ட திரைப்படக் கதாப்பாத்திரம் என்று கின்னஸ் உலக சாதனைகள் புத்தகம் கூறுகின்றது. இதுவரை 75 நடிகர்கள் 211க்கும் மேற்பட்ட திரைப்படங்களில் ஓம்சாக நடித்துள்ளனர். 1900ம் ஆண்டே ஓம்சு தோன்றிய முதல் திரைப்படம் வெளியாகிவிட்டது. 1899ல் பல ஓம்சு கதைகளை ஒன்றிணைத்து வில்லியம் ஜில்லெட் ஒரு நாடகத்தை எழுதினார். புகழ்பெற்ற அந்நாடகம் 1916ல் திரைப்படமாகவும் வெளியானது. அமெரிக்கா, பிரிட்டன் தவிர பிற நாடுகளிலும் ஓம்சு கதைகள் திரையாக்கம் செய்யப்பட்டுள்ளன. எடுத்துக் காட்டாக 1979–86 காலகட்டத்தில் சோவியத் ஒன்றியத்தின் அரசு தொலைக்காட்சியில் வெளியான பதினோரு படங்களைக் கொள்ளலாம். 21ம் நூற்றாண்டிலும் ஓம்சு தோன்றும் திரைப்படங்களும் தொலைக்காட்சித் தொடர்களும் வெளியாகி வருகின்றன. 2009ல் வெளியான ஹாலிவுட் திரைப்படமும் 2010ல் வெளியான பிபிசி தொலைக்காட்சி நிகழ்ச்சியும் இதற்கு எடுத்துக்காட்டுகள்.,
# செர்லக் ஓம்சு

## இலக்கியத் தடம்

### ஓம்சு திருமுறைப் பட்டியல்

டாயில் எழுதிய நான்கு புதினங்களும் 56 சிறுகதைகளும் ஓம்சு இரசிகர்களால் “திருமுறை”களாகக் கருதப்படுகின்றன. இவற்றுள் 56 சிறுகதைகள் பிற்காலத்தில் 5 தொகுப்புகளாக பிரிக்கப்பட்டுள்ளன.  
;புதினங்கள்
- எ ஸ்டடி இன் ஸ்கார்லெட் (*A Study in Scarlet*, 1887)
- தி சைன் ஆஃப் ஃபோர் (*The Sign of the Four*, 1890)
- தி ஹவுண்ட் ஆஃப் பாஸ்கர்வில்லீஸ் (*The Hound of the Baskervilles*, 1901–1902)
- தி வேலி ஆஃப் பியர் (*The Valley of Fear*, 1914–1915)  
; சிறுகதைத் தொகுப்புகள்  
- தி அட்வென்ச்சர் ஆஃப் ஷெர்லக் ஹோம்ஸ் (*The Adventures of Sherlock Holmes*, 1891–1892)
- தி மெமயர்ஸ் ஆஃப் ஷெர்லக் ஹோம்ஸ் (*The Memoirs of Sherlock Holmes*, 1892–1893)
- தி ரிட்டர்ன் ஆஃப் ஷெர்லக் ஹோம்ஸ் (*The Return of Sherlock Holmes*, 1903–1904)
- தி ரெமினசன்ஸ் ஆஃப் ஷெர்லக் ஹோம்ஸ் (*His Last Bow*, 1908–1913 மற்றும் 1917)
- தி கேஸ்புக் ஆஃப் ஷெர்லக் ஹோம்ஸ் (*The Case-Book of Sherlock Holmes*, 1921–1927)
# டெரின் அலஸ்

**டெரின் அலஸ்** *(Tiran Alles)*, இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஜனநாயக தேசிய முன்னணியின் சார்பில் தெரிவு செய்யப்பட்ட தேசிய பட்டியல் உறுப்பினர்.
# டெரின் அலஸ்

## வாழ்க்கைக் குறிப்பு

99/6, ரொஸ்மன்ட் பிளேஸ், கொழும்பு 07 இல் வசிக்கும் இவர் பௌத்த மதத்தைச் சேர்ந்தவர். இவர் ஒரு கம்பனித் தலைவர்  
- டெரின் அலஸ்
# ஷாஜஹான் (சிற்றிதழ்)

**ஷாஜஹான்** திருச்சியிலிருந்து 1951ம் ஆண்டு மாதமிரு வெளிவந்த ஒரு இசுலாமிய இதழாகும். ஷாஜஹான், மும்தாஜ், தாஜ்மகால் ஆகிய மூன்று பெயர்களிலும் இதழ்கள் வெளிவந்திருப்பது ஒரு அவதானிக்கத்தக்க ஒன்றாகும்.
# ஷாஜஹான் (சிற்றிதழ்)

## ஆசிரியர்

- இரசூல் மதனி.
இவர் குறிப்பிடத்தக்க இஸ்லாமிய சிறுகதை எழுத்தாளர்களுள் ஒருவராவார். 'ஈத்முபாரக்", 'இரு எலும்புக் கூடுகள்", ' பாழடைந்த பள்ளிவாசல்" ஆகிய சிறுகதை தொகுதிகளை வெளியிட்டிருக்கிறார்.
# ஷாஜஹான் (சிற்றிதழ்)

## பொருள்

'ஷாஜஹான்' என்றால் ' உலகப் பேரரசன்" என்று பொருள்படும்.
# ஷாஜஹான் (சிற்றிதழ்)

## உள்ளடக்கம்

இவ்விதழில் தரமான இலக்கிய ஆக்கங்கள் இடம்பெற்றிருந்தன. குறிப்பாக இஸ்லாமியச் சிறுகதைகள் எப்படி இருக்க வேண்டும் என்ற கேள்விக்கு மிகத் தெளிவான விளக்கத்தை வழங்கும் ஆக்கங்களும் இடம்பெற்றிருந்தன.
# தமிழ் அருவி (சிற்றிதழ்)

**தமிழ் அருவி** இராமநாதபுரத்திலிருந்து 1994ம் ஆண்டில் வெளிவந்த ஒரு திங்கள் (மாத) இதழாகும். இதன் ஆசிரியராக இருந்தவர் முனைவர் எஸ். எம். எம். கமால்.
# தமிழ் அருவி (சிற்றிதழ்)

## உள்ளடக்கம்

இவ்விதழில் கலை, பண்பாடு தொடர்பான ஆக்கங்கள் இடம்பெற்றிருந்தன. இதில் இசுலாமிய எழுத்தாளர்களின் படைப்புகளும் இடம்பெற்றிருந்தன. சிறுகதைகள், கவிதைகள், கட்டுரைகள், ஆய்வுக் கட்டுரைகள், கேள்வி பதில் போன்ற பல்துறை பொருட்களுக்கும் முக்கியத்துவம் கொடுக்கப்பட்டிருந்தது.
# உணவுக்குழாய் அழற்சி

**உணவுக்குழாய் அழற்சி** அல்லது **உணவுக்குழலிய அழற்சி** (esophagitis / oesophagitis) என்பது சில குறிப்பிட்ட காரணங்களால் உணவுக்குழாயில் ஏற்படும் அழற்சியாகும், இது கடியதாகவோ அல்லது நெடுங்காலத்து நோயாகவோ இருக்கலாம். கடிய உணவுக்குழாய் அழற்சி சீதவழற்சியாகவோ அல்லது சீழ் உண்டாகும் அழற்சியாகவோ காணப்படும், அதேவேளையில் நெடுங்காலத்து உணவுக்குழாய் அழற்சியானது மிகைவளர்ச்சியாகவோ அல்லது நலிவுற்றதாகவோ இருக்கலாம்.
# உணவுக்குழாய் அழற்சி

## காரணங்கள்

### தொற்று

நோய் எதிர்ப்பாற்றல் குறைவாக உள்ளோர்க்கு தொற்றுக்களால் ஏற்படும் உணவுக்குழாய் அழற்சி உருவாகுகின்றது. இவற்றின் வகைகளாவன:
- கண்டிடா உணவுக்குழாய் அழற்சி (:en:Esophageal candidiasis)
- தீநுண்ம உணவுக்குழாய் அழற்சி
- கேர்ப்பிசு (:en:herpes esophagitis)
- பெருங்குழியத் தீநுண்மம் (:en:cytomegalovirus)  
அகநோக்கி மூலம் இவற்றை வேறுபடுத்தி அறியமுடியும்.
# உணவுக்குழாய் அழற்சி

## காரணங்கள்

### ஏனைய காரணங்கள்

- பொதுவான காரணியாக விளங்குவது இரையக உண்குழலியப் பின்னோட்ட நோய் ஆகும், இதனால் ஏற்படும் உணவுக்குழாய் அழற்சியானது பின்னோட்ட உணவுக்குழாய் அழற்சி (reflux esophagitis) எனப்படுகின்றது.
- அமில அல்லது கார வேதியியல் கலவைகள் காயத்தை ஏற்படுத்துவதாலும் உணவுக்குழாய் அழற்சி ஏற்படுகின்றது. கவனக்குறைவாக வீட்டில் வைக்கப்படும் பொருட்களால் சிறுவர்களில் பொதுவாக இவ்வகையைச் சந்திக்கமுடிகின்றது, மேலும் அரிக்கும் திரவங்களைப் பயன்படுத்தி தற்கொலைக்கு முயற்சிப்போரிலும் இதைக்காணலாம்.
- கதிர்வீச்சுச் சிகிச்சையால் ஏற்படும் கதிர்வீச்சால் காயம் ஏற்பட்டு இந்நோயை உண்டாக்கலாம்.
- மூக்கு இரையககுழாய் மூலம் உணவு, நீராகாரம் செலுத்தப்படுவோரிற்கும் உணவுக்குழாய்க் காயம் ஏற்படுகின்றது.
- அமில மிகைப்பு.
- மிதமிஞ்சிய மதுபானப் பயன்பாடு
# உணவுக்குழாய் அழற்சி

## தீவிரத்தை வகைப்படுத்தல்

நான்கு வகுப்புக்களாக உணவுக்குழாய் அழற்சியின் தீவிரம் லொஸ் ஏஞ்சல்ஸ் வகைப்பாட்டைத் தழுவி வகைப்படுத்தப்பட்டுள்ளது.:  
| வகுப்பு B | ஒன்று அல்லது மேற்பட்ட சீதமென்சவ்வுப் பாதிப்பு > 5mm நீளம், ஆனால் சீதமென்சவ்வு மடிப்புக்களுக்கிடையே தொடர்ச்சி இல்லை. |  |
| --- | --- | --- |
| வகுப்பு C | சீதமென்சவ்வுப் பாதிப்பு > 2 சீதமென்சவ்வு மடிப்புக்களுக்கிடையே தொடர்ச்சியானது, ஆனால் உணவுக்குழாயின் பரிதியின் 75%க்கும் குறைவானது. |  |
| வகுப்பு D | சீதமென்சவ்வுப் பாதிப்பு உணவுக்குழாயின் பரிதியின் 75%க்கும் அதிகமானது. | } |
# பாஸ்கா புகழுரை

**பாஸ்கா புகழுரை** (*இலத்தீன்: Praeconium Paschale*) என்னும் பாடல், புனித சனியன்று பாஸ்கா திருவிழிப்பின் போது கத்தோலிக்க திருச்சபையில் பாடப்படும் பாடலாகும். இது திருத்தொண்டராலோ அல்லது குருவாலோ பாஸ்கா தீயையும் திரியையும் மந்திரித்த பிறகு, இறைவாக்கு வழிபாட்டிற்கு முன்பு பாடப்படும். ஆங்கிலிக்கம், லூதரனியம் போன்ற கிறித்தவ உட்பிரிவுகளிலும் இம்முறை உண்டு.  
இப்பாடலின் முடிவில் புனித ரோம பேரரசருக்காக (Holy Roman Emperor) வேண்டுதல் செய்வது 1955-வரை வழக்கில் இருந்தது. 1955-இல் செய்யப்பட்ட திருவழிபாட்டு சடங்குகளின் திருத்தங்களில் இது இடம் பெறவில்லை. மாறாக, நாட்டுத் தலைவர்கள் தம் மக்களை நேரிய வழியில் ஆட்சி செய்யவேண்டும் என்னும் கருத்துக்காக இறைவேண்டல் நிகழ்த்தப்பட்டது. 1970-இல் இப்பகுதி முற்றிலுமாக நீக்கப்பட்டது.
# பரூஉமோவாய்ப் பதுமனார்

பரூஉ மோவாய்ப் பதுமனார் சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை பாடல் எண் 101 ஆகும்.  
மோவாயை இப்போது தாவாய் என்கிறோம். இப்புலவரது தாவாய் பருமனாகத் தோற்றமளித்ததால் இவரை இந்தப் பதுமனாரை உறுப்பால் அடையாளம் காட்டிக் குறிப்பிடலாயினர்.
# பரூஉமோவாய்ப் பதுமனார்

## பாடல் சொல்லும் செய்தி

பொருள் தரும் அறத்தால் புத்தேள் நாடு பெறலாம்.  
அவன் அவளது தோள்மேல் கிடக்கும் உலகத்தையும், அவள் இல்லாத வீடுபேற்று உலகத்தையும் சீர்தூக்கிப் பார்க்கிறான். இரண்டு சமம் ஆகா என அவனுக்குப் படுகிறது. அவன் தோள்மேல் இருக்கும் நாளே மேன்மை உடையது என்று தீர்மானிக்கிறான். (அவளை அவன் பிரியவில்லை)
# பறநாட்டுப் பெருங்கொற்றனார்

**பறநாட்டுப் பெருங்கொற்றனார்** சங்ககாலப் புலவர். இவரது பாடல் ஒன்றே ஒன்று உள்ளது. அது அகநானூறு 323.  
பறநாடு என்பது பறம்புநாடு. இது 300 ஊர்களைக் கொண்டது. சங்ககாலத்தில் இதன் அரசன் பாரி.
# பறநாட்டுப் பெருங்கொற்றனார்

## பாடல் சொல்லும் செய்தி

அவன் பிரிந்துள்ள காலத்தில் அவள் ஏங்குகிறாள். தோழி அவளைத் தேற்றுகிறாள். அவளைத் தேற்றச் சொல்பவை:  
கற்பு மேம்படுவி! இதோ இதனைக் காண வருக. மழைப்புயல் உன் கூந்தலைப்போல் கால் இறங்கியுள்ளது. அவர் இவ்வூர் அலர் கெட வருவர் என்பது வாய்மையாகிவிட்டது. - என்கிறாள்.  
கற்பு மேம்படுவி!
:கற்பில் மேம்பட்டு விளங்குபவளே
இடி
:**பாம்பின் பை பட இடிக்கும்**. இடிமுழக்கம் கேட்டால் படமெடுத்தாடும் பாம்பின் படம் தானே சுருங்கிவிடும்.
பையத் தடவரல் ஒதுக்கம்
:தலைவி மெல்ல மெல்லத் தடவித் தடவி அடியெடுத்து நடப்பாளாம்.
புயல்
:தலைவியின் கூந்தலைப் போலக் கால் வீழ்த்ததாம்
:மூங்கில் காட்டில் யானைக்கூட்டம் செல்வது போல வானில் செல்கிறதாம்.
ஆலி அழிதுளி
:வானத்தில் உலவும் மழைமேகத்தில் நீர்த்துளிகள் உருண்டு திரண்டு அழிந்து சிறுசிறு துளியாக உள்ளனவாம்.
# மேற்குலக மெய்யியல்

**மேற்குலக மெய்யியல்** என்பது மேற்குலகத்தின் மெய்யியல் சிந்தனையையும் முறைமையும் குறிக்கும். மேற்குலக மெய்யியலை இந்திய, சீன, முதற்குடிமக்கள், இசுலாமிய மெய்யியல்களில் இருந்து ஒப்பிட்டு வேறுபடுத்தலாம். மெய்யியல் என்ற துறை அவ்வாறு அடையாளப்படுத்தப்பட்டு வளர்ச்சி பெற்றது மேற்குலகிலேயே ஆகும். இன்று உலகில் செல்வாக்குச் செலுத்தும் பல்வேறு சட்ட, அரசியல், சமூகக் கோட்பாடுகள் மேற்குலக மெய்யியல் இருந்தே தோற்றம்பெற்றன. மேற்குலக மெய்யியல் பண்டைக் கிரேக்கத்தில் உருவான கிரேக்க மெய்யியலுடன் தொடங்குகிறது. பின்னர் இது உலகின் பரந்த பகுதிகளையும் தழுவி வளர்ச்சி அடைந்துள்ளது.
# மேற்குலக மெய்யியல்

## தோற்றம்

பழங்காலத்துப் புரிதல் அடிப்படையிலும், அக்காலத்து மெய்யியலாளர்கள் எழுதியவற்றின் அடிப்படையிலும், மெய்யியல், எல்லா அறிவுசார் துறைகளையும் உள்ளடக்கி இருந்தது எனலாம். இன்று நாம் மெய்யியல் என்று புரிந்து கொள்ளும் விடயங்களோடு, கணிதத் துறையும், இயற்பியல், வானியல், உயிரியல் போன்ற இயற்கை அறிவியல் துறைகளும் மெய்யியலுள் உள்ளடங்கி இருந்தன. மேற்குலகத்தின் மெய்யியல், பல்வேறுபட்ட தனித்துவமான மரபுகள், அரசியல் குழுக்கள், சமயக் குழுக்கள் போன்றவற்றின் சிந்தனைகளை உள்ளடக்கியது என்பதால், பல வேளைகளில் *மேற்குலக மெய்யியல்* என்னும் தொடர் தெளிவற்ற பொருளையே தருகிறது என்பதுடன் அதனைச் சரியாகப் புரிந்து கொள்வதற்கும் உதவியாக இருப்பதில்லை.
# மேற்குலக மெய்யியல்

## மேற்குலக மெய்யியலின் துணைத் துறைகள்

மேற்குலக மெய்யியலாளர்கள், பல பிரிவுகளாக அல்லது சிந்தனைக் குழுக்களாகப் பிரிந்து இருப்பதைக் காணலாம். மெய்யியல் துறையின் வெவ்வேறு பகுதிகள் சார்ந்த பிரச்சினைகளைக் கையாள்வதனாலும், கருத்தியல் அடிப்படையிலான வேறுபாடுகளினாலும் இப்பிரிவுகள் உருவாகின்றன. பழங்காலத்தில் மிகவும் செல்வாக்குடன் விளங்கியது, ஏரணம், அறவியல், இயற்பியல் என்பவற்றைக் கையாளும் உறுதிப்பாட்டியல் (அல்லது "நடுநிலைக் கோட்பாடு") எனப்படும் மெய்யியல் பிரிவு. இது உலகின் இயல்பை அறிந்துகொள்வதற்கான ஒரு துறையாகக் கருதப்பட்டதுடன், மீவியற்பியல், இயற்கை அறிவியல் ஆகியவற்றை உள்ளடக்கியும் இருந்தது. தற்கால மெய்யியல், பொதுவாக, மீவியற்பியல் (அல்லது "நுண்பொருளியல்"), அறிவாய்வியல், அறவியல், அழகியல் என்னும் பிரிவுகளாக வகுக்கப்படுகின்றது. ஏரணம் சில வேளைகளில், மெய்யியலின் முக்கியமான ஒரு பிரிவாகவும், சில வேளைகளில் ஒரு தனியான அறிவியலாகவும், வேறு சில சமயங்களில் மெய்யியலின் பல்வேறு கிளைகளிலும் பயன்படும் ஒரு மெய்யியல் முறையாகவும் விளங்குகிறது.  
தற்காலத்தில், இவ்வாறான முக்கிய பிரிவுகளுள் எண்ணற்ற துணைப் பிரிவுகளும் உள்ளன. பரந்த அளவில் பகுத்தாய்வு மெய்யியல், கண்டம்சார் மெய்யியல் போன்ற பிரிவுகளும் அவற்றுக்குள் துணைப்பிரிவுகளும் உள்ளன.  
குறிப்பிட்ட துணைப்பிரிவுகளின் மீதான ஆர்வம் பல்வேறு கால கட்டங்களில் குறைந்தும் கூடியும் வந்துள்ளது. சில வேளைகளில் சில துணைப்பிரிவுகள் மெய்யியலாளரிடையே பெருமளவு ஆர்வத்தைத் தூண்டுவனவாக அமைவதுடன், மெய்யியலின் முக்கியமான பிரிவுகளைப் போலவே இவை தொடர்பிலும் பெருமளவு நூல்கள் வெளியாவதையும் காணலாம். கடந்த 40 ஆண்டுகளுக்கு மேலாக மீவியற்பியலின் ஒரு துணைப்பிரிவான மனம்சார் மெய்யியல், பகுத்தாய்வு மெய்யியலுள் பெருமளவு கவனத்தை ஈர்த்திருப்பது இதற்கு ஒரு எடுத்துக்காட்டு.
# உலோகாயதச் சித்தர்

**உலோகாயதச் சித்தர்** என்பவர் பெயரில் சில பாடல்கள் கிடைக்கின்றன. இவர் பற்றி விரிவான விபரங்கள் இல்லை. ஆனால் இவர் எழுதியதாகக் கூறப்படும் பாடல்கள் உள்ளன. இவர் மிகவும் பிந்திய காலத்தவராகவே கருதப்படுகிறார். இந்தப் பாடல்களில் உலகாயதப் பார்வை உள்ளது.
# உலோகாயதச் சித்தர்

## எடுத்துக்காட்டுப் பாடல்

: பொருளும் இருப்பும் இயற்கையும் முதன்மை - நாம்
: போற்றும் உணர்வெண்ணம் இரண்டாம் தன்மை
: கருதும் நம் ஆத்துமா அறிவின் துடிப்பு - அதனைக்
: கடந்ததுமே கடவுள் எனல் கற்பனைப் பிடிப்பு.  
: மனிதனுக்கு மேல் ஒரு தெய்வமும் இல்லை - இந்த
: மானுடம் போலொரு மெய்மையும் இல்லை
: மனிதன் இயற்கையின் எதிரொலிச் சின்னம் உழைப்பு
: மனம் இல்லையேல் அவன் விலங் காண்டி
# வார்ப்புரு:சீன மெய்யியல்

- நூறு சிந்தனைப் பள்ளிகள்
:* கன்பூசியம்
:* டாவோயிசம்
:* மோகிசம்
:* சட்டவியல் (சீன மெய்யியல்)
:* உழவர் சிந்தனைப் பள்ளி
:* School of Diplomacy
:* பெயரியல்
- யாங் சூ - (அறவழி தன்முனைப்புவாதம்)
- Han Confucianism
:* Huang-Lao
- Xuanxue/Neo-Taoism
- பகுத்தறிவுவாதம் (சீன மெய்யியல்)
:* வாங் சொங் - Lunheng
:* Yang Xiong (author)
:* Huan Tan
- சீனாவில் பௌத்தம்
:* Sengzhao
:* Tao Sheng
:* Chinese Chán
- பொருள்முதல்வாதம் (சீன மெய்யியல்)
:* Fan Zhen - Shén Miè Lùn (ஆத்மாவின் முற்றழிவு பற்றி)
- நவ கன்பூசியம்
:* Cheng-Zhu school - புறவய பகுத்தறிவு சிந்தனைப் பள்ளி
:* Lu-Wang school - அகவய கருத்தியல் சிந்தனைப் பள்ளி
- அனுபவாத கல்வி
- மா சே துங் மார்க்சியம்
- புதிய இடதுசாரி
# வார்ப்புரு:இசுலாமிய மெய்யியல்

- சமயப் பிரிவுகள்
:* சன்னி
:* சியா
::* Twelver
::* Ismailism
- Neo-Platonic Aristotelians
:* Avicennism
:* அவ்ரோவிசம்
- Hermeticism
- இசுலாமும் அறிவியலும்
:* முகம்மத் இபின் மூசா அல் குவாரிஸ்மி - இயற்கணிதம் புத்தாக்கர்
:* Muhammad ibn Jābir al-Harrānī al-Battānī - வானியல் ஆய்வாளர்
:* Jābir ibn Hayyān - வேதியியல்
:* Muhammad ibn Zakariya al-Razi - மருத்துவம்
:* இபின் சீனா - மருத்துவம்
:* Banū Mūsā - தொழில்நுட்பம்
- இசுலாமிய சட்டம் முறைமை
:* Fiqh
::* Hanafi
::* Maliki
::* Shafi
::* Hanbali
::* Jaferi
:* Hadih
- கலாம்
:* மோட்டசீலா
:* அசாரி
- சூபிசம்
- School of Illumination (*Hikmat al-Ishraq*)
- Transcendent Theosophy (*Hikmat Muta'aliah*)
- Traditionalist School
- Wahhabi
# உறுதிப்பாட்டுவாதம்

**உறுதிப்பாட்டுவாதம்** (*Stoicism*) என்பது பொ.ஊ.மு. 3 ம் நூற்றாண்டளவில் கிரேக்கத்தில் தோற்றம் பெற்ற ஒரு மெய்யியல் ஆகும். இது வாழ்வை அல்லது உலகை அணுகுவதற்கான ஒரு மனநிலையை எடுத்துரைக்கிறது. ஒருவரின் கட்டுப்பாட்டுக்குள் இருப்பவை எவை, கட்டுப்பாட்டுக்குள் இல்லாதவை எவை என்பதைப் புரிந்துகொண்டு, உலகின் இயல்பைப் புரிந்து நடப்பதே சிறந்தது என்பது இவர்களின் பரிந்துரை ஆகும்.
# ஜேப்பியார் பொறியியல் கல்லூரி

**ஜேப்பியார் பொறியியல் கல்லூரி** தமிழ்நாட்டில் உள்ள ஒரு பொறியியல் கல்லூரி. 2001ஆம் ஆண்டு நிறுவப்பட்டது. ஜேப்பியார் கல்வி அறக்கட்டளையால் நிருவகிக்கப்படுகிறது. இது ஒரு கிருத்துவ சிறுபான்மை கல்வி நிறுவனமாகும்.
# ஜேப்பியார் பொறியியல் கல்லூரி

## துறைகள்

ஜேப்பியார் பொறியியல் கல்லூரியில் உள்ள துறைகள்
- இயந்திரப் பொறியியல்
- விமானவியல் பொறியியல்
- உயிரித் தொழில்நுட்பம்
- குடிசார் பொறியியல்
- கணினி அறிவியல் மற்றும் பொறியியல்
- மின் பொறியியல்
- உலோக மற்றும் பொருளியல் பொறியியல்
- மனிதம் & சமூக அறிவியல்
- மேலாண்மை பாடங்கள்
- செயலாக்க விசையியல்
# தத்தெடுத்தல்

**தத்தெடுத்தல்** (Adoption) என்பது எமக்கு இரத்த உறவு இல்லாத ஒருவருக்கு பெற்றோராக (வளர்ப்புத் தந்தை அல்லது தாய்) செயற்படல் ஆகும். இவ்வாறு செய்வதால், அன்று முதல் தத்தெடுக்கும் குழந்தைக்கு முழு பொறுப்பாளி ஆவதுடன், அப்பிள்ளையின் உண்மையான பெற்றோருக்கு அப்பிள்ளை மேலிருக்கும் உரிமையும் இல்லாமல் செய்யப்படுகிறது. தத்தெடுத்தல் சட்டம் மூலம் செய்யப்படுவதே, பிற்காலத்தில் உரிமையை தக்கவைத்துக்கொள்ளவும், வேறு சிக்கல்களிலிருந்து விடுபடவும் வழியாகும். பண்டைய ரோமில் தத்தெடுப்பு நடைமுறையானது கோடெக்ஸ் ஜஸ்டினியனஸில் ஆவணப்படுத்தப்பட்டுள்ளது.  
பொதுவாக, குழந்தைப் பேறு இல்லாதவர்களே பிள்ளைகளை தத்தெடுக்கும் வழக்கம் உண்டு. சில வேளைகளில், உடன்பிறந்தோர் பிள்ளைகளை தத்தெடுக்கும் வழமையும் உண்டு. ஆயினும், சில பணம்படைத்தோர் வசதியற்றோரை தத்தெடுக்கும் வழக்கம் உண்டு. சில இடங்களில், ஒரு ஊரை தத்தெடுத்தல், பாடசாலையை தத்தெடுத்தல் என்பனவும் உலக வழக்கில் உண்டு.
# பனிமலர் பொறியியல் கல்லூரி

**பனிமலர் பொறியியல் கல்லூரி** தமிழ்நாட்டில் உள்ள ஒரு பொறியியல் கல்லூரி. 2000ஆம் ஆண்டு நிறுவப்பட்டது. இது ஜெய்சக்தி கல்வி அறக்கட்டளையால் நிருவகிக்கப்படுகிறது. இது ஒரு கிறித்துவ சிறுபான்மை கல்வி நிறுவனமாகும்.
# பனிமலர் பொறியியல் கல்லூரி

## இளங்கலைப் பட்டங்கள்

- இயந்தரவியல் துறை
- கணிப்பொறியியல் துறை
- குடிசார் பொறியியல் துறை
- மின்னணு மற்றும் தொலைதொடர்பு பொறியியல் துறை
- தகவல் தொடர்பியல் துறை
- மின்னணு மற்றும் கருவியியல் துறை
# பனிமலர் பொறியியல் கல்லூரி

## முதுகலைப் பட்டங்கள்

- மேலாண்மை முதுகலைப் பட்டம் (MBA)
- கணினிப் பயன்பாடுகள் முதுகலைப் பட்டம் (MCA)
# சிவ சுப்ரமணிய நாடார் பொறியியல் கல்லூரி

**சிவ சுப்ரமணிய நாடார் பொறியியல் கல்லூரி** (SSN) தமிழ்நாட்டில் உள்ள ஒரு பொறியியல் கல்லூரி. 1996ம் ஆண்டு எச்.சி.எல் கணினி நிறுவனத்தின் நிறுவனர் சிவ நாடாரால் தொடங்கப்பட்டது. இக்கல்லூரி NBAவின் ஐ.எசு.ஓ 9001:2000 தரச்சான்றிதழ் பெற்றுள்ளது. இக்கல்லூரியில் மொத்தம் எட்டு வகையான பொறியியல் படிப்புகள் உள்ளன.
# சிவ சுப்ரமணிய நாடார் பொறியியல் கல்லூரி

## வரலாறு

சிவ சுப்ரமணிய நாடார் பொறியியல் கல்லூரி 1996'இல் துவங்கப்பட்டது. இக்கல்லூரி அண்ணா தொழில்நுட்ப பல்கலைக்கழகம், சென்னையுடன் சேர்க்கப்பெற்றது. இக்கல்லூரியை துவங்கியவர் பத்ம பூசண் முனைவர்.சிவ நாடார், தொழிலதிபர், எச் சி எல் டெக்னாலஜீஸ் நிறுவனரும் தலைவருமாவார். இக்கல்லூரி 2011 இல் இந்தியாவின் முதல் 75 பொறியியல் கல்லூரிகளில் 38வது இடத்திலிருப்பதாக அவுட்லுக் இதழ் பிரசுரித்தது..
# சிவ சுப்ரமணிய நாடார் பொறியியல் கல்லூரி

## அமைவிடம்

இக்கல்லூரி 1996ஆம் ஆண்டில், தற்காலிகமாக சென்னையின் சுற்றுபுறத்தில் உள்ள துரைப்பாக்கத்தில் தொடங்கப்பட்டது. பின்னர் 1998ஆம் ஆண்டில், ராஜீவ் காந்தி சாலையில் (பழைய மாம்மல்லபுரம் சாலை) உள்ள காலவாக்கத்தில் (திருப்போரூர் பஞ்சாயத்து) 1 சதுர கிலோ மீட்டர் அளவு உள்ள பெரிய நில பரப்பில் இட மாற்றம் செய்யப்பட்டு அமைக்கப்பட்டுள்ளது. ஒவ்வொரு ஆண்டும் இக்கல்லூரி நடத்துனர்கள் நான்கு கோடி மதிப்புள்ள கல்வி உதவித்தொகையைத் தகுதி உடைய மாணவர்களுக்கு வழங்குகிறார்கள். இங்கு "வாக்'இன்-வாக்'அவுட்" கல்வி உதவி தொகையைப் பள்ளி தேர்வுகளில் முதல் பத்து மதிப்பெண்கள் பெற்ற கிராமத்து மாணவ-மாணவியர்களுக்கு வழங்கப்படுகிறது. இம்மாணவ-மாணவியர்களின் முழு செலவைக் (கல்லூரி விடுதி செலவுகள் உட்பட) கல்லூரி நிர்வாகமே ஏற்றுக்கொள்கிறது.
# சிவ சுப்ரமணிய நாடார் பொறியியல் கல்லூரி

## வசதிகள்

- மைய மற்றும் துறை நூலகம்
- தகவல் தொழில்நுட்பம் உள்கட்டமைப்பு
- பாடத்திட்டப் புறச் செயல்கள்
- திறந்த வெளி வசதிகள்
- உள்ளரங்கு வசதிகள்
- உணவறை
- 1000 இருக்கைகளுடைய கலையரங்கம்
- உடல்நல நிலையங்கள்
- போக்குவரத்து
- தானியிக்கி வங்கி இயந்திரம்